Telearuba
Telearuba ta e planta nashonal di televishon di Aruba y e promé planta di televishon arubiano. Telearuba ta den aire for di 29 di sèptèmber 1963 y tabata forma parti huntu cu Telecuracao di Antilliaanse Televisie Maatschappij N.V. Inisialmente transmishon tabata riba kanal 12, pero poko tempu despues a pasa esaki pa kanal 13. Na 1973 a kuminsa transmiti na kolor. 

Desde desèmber 1985 Telearuba ta un sosiedat anónimo riba su mes y di kual awendia Servicio di Telecomunicacion Aruba (SETAR) N.V. ta e úniko akshonista. Despues di a kumpra Telearuba na 2004 SETAR a inverti den e planta di televishon pa mantene su ekipo ultra moderno y digitalisá. Desde 2009 e ekipo digital por prosesa High Definition y graba kontenido riba hard disk i memory cards, i na 2010 a haya su kanal High Definition, 313HD. Na 2017 a kambia tambe e truck di transmishon ku tabata Standard Definition i analoog pa High Definition.

Mira tambe 
 Telecuracao

Link eksterno
 Wepsite ofisial di Telearuba

Referensia
Encyclopedie van de Nederlandse Antillen, Walburg Pers, 1985, ISBN 90-6011-360-8

Kompanianan di Gobièrnu
Telekomunikashon
Aruba